Simona Halep a mulțumit Ambasadei SUA
Simona Halep a mulțumit Ambasadei Statelor Unite pentru sprijinul acordat în vederea plecării la timp la Miami Open. Ea i-a îndemnat pe români să sprijine Programul Visa Waiver. Tenismena a plecat luni dimineață la Miami, însoțită de mama sa, Tania Halep, un fizioterapeut și un partener de antrenament.
Turneul de la Miami va marca revenirea lui Halep pe teren după o absență din circuit începând cu august 2022.
"Mulţumesc @usembassybucharest pentru sprijinul prompt, astfel încât echipa mea împreună cu mine să putem călători la timp în Statele Unite pentru Turneul #MiamiOpen Tennis 2024.
Dragii mei români, un pas însemnat pentru România este ocazia de aderare la Programul Visa Waiver (VWP), care necesită un procent mare de aprobare a vizelor. Peste 300.000 de români cu vize americane anterioare au puterea de a influenţa acest rezultat. Să profităm de acest moment până în 30 septembrie 2024.
View this post on Instagram
Reînnoiţi-vă viza pentru SUA – acum se poate reînnoi prin poştă, fără necesitatea unui interviu. Fiecare reînnoire aduce o contribuţie semnificativă în aderarea la acest program, care facilitează călătoriile. Împreună, putem trece acest prag.
Acţiunea voastră de azi facilitează călătoriile zilei de mâine", a scris Halep pe Instagram.
Participă la primul său turneu după un an și jumătate
Simona Halep a plecat luni dimineață spre Miami, unde va participa la primul său turneu după un an și jumătate. Halep a primit un wild card pentru turneul american, după ce TAS i-a redus suspendarea de la patru ani la nouă luni.
Ultima sa apariție într-un turneu a avut loc în august 2022, când a fost eliminată în primul tur al US Open.
"Nu știu ce va fi, am emoții, dar mă bucur că revin pe teren. Când mi-am făcut bagajul, parcă nu știam ce să-mi mai pun în geantă. Vreau să văd cum mă simt, este un turneu bun, mi-a plăcut mereu. Vreau să iau săptămână după săptămână și să văd cum îmi revin în formă. Va fi dificil", a declarat Halep la plecarea din România.Când începe turneul de tenis de la Miami
Simona Halep a călătorit spre Miami însoțită de mama sa. Ea a menționat că și tatăl și fratele ei vor merge în SUA.
Campioana a subliniat că își dorește să participe la Jocurile Olimpice și a menționat că ultimele zile au fost obositoare din punct de vedere emoțional.
Acum, ea se pregătește intens pentru Miami Open. Acesta este primul turneu la care va participa după această pauză nedorită. Alături de ea va sta și de partenerul ei de antrenament, Joao Monteiro.